Source: http://docplayer.fi/3488059-Muunneltavuus-palveluja-senioriasumisessa.html
Timestamp: 2017-11-24 00:38:18+00:00
Document Index: 4478055

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Muunneltavuus palveluja senioriasumisessa - PDF
Muunneltavuus palveluja senioriasumisessa
Download "Muunneltavuus palveluja senioriasumisessa"
1 Asumisen rahoitus- ja kehittämiskeskuksen raportteja Muunneltavuus palveluja senioriasumisessa VVO Palvelutalo Viikin kehityshankeraportti Raija Hynynen (toim.) Asumisen rahoitus- ja kehittämiskeskus
3 Asumisen rahoitus- ja kehittämiskeskuksen raportteja Muunneltavuus palveluja senioriasumisessa VVO Palvelutalo Viikin kehityshankeraportti Raija Hynynen (toim.) Lahti 2010 Asumisen rahoitus- ja kehittämiskeskus
4 ASUMISEN RAHOITUS- JA KEHITTÄMISKESKUKSEN RAPORTTEJA Asumisen rahoitus- ja kehittämiskeskus Taitto: Edita Prima Oy Kansikuva: JKMM Arkkitehdit Oy Julkaisu on saatavana vain internetistä: > Julkaisut > Raportit Helsinki 2010 ISBN (PDF) ISSN (verkkoj.)
5 ESIPUHE Asumiseen liittyvät tarpeet muuttuvat ajan ja iän myötä, näin on erityisesti ns. erityisryhmien asuntokohteissa, kuten vanhusten ja vammaisten asumisessa. Ajan kuluessa palvelu- ja senioritalon käyttö voi painottua aiempaa enemmän esimerkiksi vaativamman hoivan suuntaan. Tällöin tiloilta vaaditaan enemmän tarvittavien palvelu- ja hoivaratkaisujen takia. Tästä syystä valtion asuntohallinnossa on viime vuosina painotettu rakennusten esteettömyyttä, toimivuutta ja ennen kaikkea muunneltavuutta, jotta rakennusten käyttöä voitaisiin muuttaa aiempaa pienemmällä peruskorjauksella uusien tarpeiden mukaan. Tämä on tärkeää myös asuntokohteiden kestävän käytön ja elinkaarikustannusten kannalta. Muunneltavuuden merkitystä lisää se, että valtion tuen ehtona on kyseisen kohderyhmän asuntokohteen pitkäaikainen käyttö. Tällöin puhutaan useista vuosikymmenistä, vuodesta. Tässä raportissa kuvattavan kehittämishankkeen tavoitteena on esitellä uusia ratkaisuja palvelu- ja senioriasumiseen, erityisesti rakennuksen, asuntojen ja muiden tilojen muunneltavuuden kannalta. Tilojen ja muiden ratkaisujen muuntelua kuvataan rakennuksessa, yksiköissä ja asunnoissa sekä asukkaiden että kiinteistön elinkaaren aikana. Suunnittelukohteena on VVO:n Palvelutalo Viikki Helsingissä. Hankkeeseen osallistuivat VVO:n projektipäällikkö Esa Fagerlund primus motorina, asuntoneuvos Raija Hynynen ympäristöministeriöstä sekä kehittämisjohtaja Alpo Uski ja yliarkkitehti Pertti Vesanto Asumisen rahoitus- ja kehittämiskeskuksesta (ARA). Asiantuntijoina kehityshankkeessa toimivat Invalidiliiton esteettömyysprojektin asiantuntija arkkitehti Kirsti Pesola sekä palveluntuottajan edustajana kehittämispäällikkö Harriet Corin ja toimialajohtaja Lauri Lehto Helsingin Diakonissalaitoksen Hoiva Oy:stä. VVO:n johtaja Matti Niinimäki oli mukana hankkeen alussa ja Palvelutalo Viikki -hankkeen projektipäällikkö Ilkka Tiensuu koko hankkeen ajan. Lisäksi JKMM Arkkitehdit Oy:stä hankkeeseen osallistuivat arkkitehdit Samuli Miettinen (pääsuunnittelija) ja Jaakko West (projektiarkkitehti), sisustusarkkitehdit Tero Hirvonen ja Päivi Meuronen. Mukana suunnitteluryhmässä olivat myös arkkitehti Edit Basjz ja ark.yo:t Sini Kukkonen ja Ilona Palmunen. Asiantuntijaryhmään kuuluivat myös Helsingin kaupungin sosiaaliviraston ostopalvelupäällikkö Tuulikki Siltari vanhustenhoidon tulevaisuudennäkymien osalta sekä Innojok Oy:n toimitusjohtaja Jukka Jokiniemi näkövammaisten edustajana ja valaistussuunnittelun asiantuntijana. Asiantuntijoina suunnittelussa kuultiin myös Viikin palvelutalon rakenne-, LVI- ja sähkösuunnittelijoita. Työhön osallistuivat suunnittelujohtaja Harri Tinkanen Insinööritoimisto Ylimäki & Tinkanen Oy:stä, insinöörit Reijo Patronen, Mika Penttinen ja Jouni Laitinen Insinööritoimisto Reijo Patronen Oy:stä sekä insinööri Jorma Jylhä sähkösuunnittelutoimisto Elbox Oy:stä. Tämän raportin kirjoittamiseen on osallistunut koko kehityshankeryhmä, mutta pääosan luvuista 1, 2 ja 4 ovat kirjoittaneet Samuli Miettinen ja Jaakko West JKMM Arkkitehdit Oy:stä. Näiden edellä mainittujen tahojen ja henkilöiden yhteistyöllä hanke saatiin päätökseen; heille kaikille suuri kiitos tehdystä työstä. Marraskuussa 2009 Raija Hynynen Asuntoneuvos Ympäristöministeriö Asumisen rahoitus- ja kehittämiskeskuksen raportteja
7 SISÄLLYS Esipuhe Kohteen yleiskuvaus (Samuli Miettinen & Jaakko West) Latokartanon Lähipalvelukeskuksen ja VVO Palvelutalo Viikin tausta VVO Palvelutalo Viikki Kehityshanke (Samuli Miettinen & Jaakko West) Tausta Tutkimuskohde Osapuolet Näkökulmia muunneltavuudesta palvelu- ja senioriasumisessa Asumisen rahoitus- ja kehittämiskeskuksen näkökulma Kiinteistön omistajan näkökulma Palveluntuottajan näkökulma Sosiaaliviraston ja palvelujen ostajan näkökulma Asiantuntijan näkökulma esteettömyydestä Arkkitehdin näkökulma Muunneltavuus eri tasoilla (Samuli Miettinen & Jaakko West) Muunneltavuuden käsite Rakennuksen ja tilaryhmien muunneltavuus Muunneltavuus ja LVIS-tekniikka Tilamitoitus Huoneistojen muunneltavuus Muunneltavuus ja kiintokalusteet Mallihuoneisto Johtopäätökset Lähdeluettelo...33 Liite. Mallihuoneistojen kiintokalusteet...34 Kuvailulehti...49 Presentationsblad...50 Asumisen rahoitus- ja kehittämiskeskuksen raportteja
9 1 Kohteen yleiskuvaus Samuli Miettinen & Jaakko West 1.1 Latokartanon Lähipalvelukeskuksen ja VVO Palvelutalo Viikin tausta Helsingin kaupunki järjesti yhdessä Helsingin seurakuntayhtymän kanssa arkkitehtikilpailun Latokartanon lähipalvelukeskuksen sekä siihen välittömästi liittyvien tori- ja puistoalueiden suunnittelusta vuonna Kilpailutehtävänä oli laatia yleissuunnitelma Latokartanon asuinaluetta palvelevalle lähipalvelukeskukselle ja sen lähiympäristölle sekä alustavien luonnosten esittäminen Viikin kirkolle sekä Viikin palvelukeskukselle, joka sisälsi terveys- ja sosiaaliaseman, vanhusten palvelutalon sekä nuorisotoimen toimintapisteen. Arkkitehtikilpailu järjestettiin Suomen Arkkitehtiliiton kutsukilpailuna, johon kutsuttiin viisi arkkitehtitoimistoa. Palkintolautakunta valitsi voittajaksi nimimerkillä Aura tehdyn ehdotuksen, jonka tekijä oli Arkkitehtitoimisto JKMM Oy (JKMM Arkkitehdit nimellä tästä eteenpäin). Kilpailuehdotuksessa Viikin vanhusten palvelutalo, kirkko ja sosiaali- ja terveyskeskus muodostivat ehjän tiilimuurien rajaaman kokonaisuuden. Vanhusten palvelutalossa oli annetun tilaohjelman mukaisesti palveluasuntoa sekä laajat ja monipuoliset, lasiseinien välityksellä puistoon avautuvat yhteistilat, ns. palveluosa uima-allasosastoineen. Lisäksi puiston puolella oli ohjelman mukaisesti sijoitettuna kolme dementiayksikköä. Kuva 1. Kilpailuehdotuksen pienoismalli, JKMM Arkkitehdit. Asumisen rahoitus- ja kehittämiskeskuksen raportteja
10 Helsingin kaupunkisuunnitteluvirasto laati Latokartanon lähipalvelukeskukselle uuden asemakaavan arkkitehtikilpailun voittaneen ehdotuksen pohjalta. Kaupunginvaltuusto hyväksyi asemakaavan vuonna Helsingin kaupunki ja Helsingin seurakuntayhtymä toteuttivat keskenään maanvaihdot. Sen jälkeen seurakuntayhtymä toteutti omille tonteilleen päivittäistavarakaupan ja pysäköintitilat sekä Viikin puukirkon. Helsingin kaupunki toteutti näiden välisen torialueen, Viikin aukion. Sosiaali- ja terveysasema ei toteutunut alkuperäisen suunnitelman mukaan. Nuorisotoimen rakennus on tarkoitus rakentaa aikaisintaan vuonna Kuva 2. Viikin asemakaava 9/2002, havainnekuva. 8 Asumisen rahoitus- ja kehittämiskeskuksen raportteja
11 JKMM Arkkitehdit laati viitesuunnitelman palvelutalosta Helsingin kaupungin sosiaali- ja terveydenhuollon kiinteistöpalvelukeskuksen toimeksiannosta ja HKRrakennuttajan johdolla vuoden 2001 lopulla. Hanke oli tarkoitus toteuttaa ulkopuolisen tahon investointina kaupungin ostaessa palvelukeskuksen tarjoamat palvelut. Toimijoiden kilpailuttaminen kuitenkin osoitti palvelutalohankkeen kustannusrakenteen epärealistiseksi: 50 palveluasunnon sijasta talossa tulisi olla noin 120 palveluasuntoa tai enemmän, jotta vuokrataso pystyttäisiin pitämään kohtuullisena. Viitesuunnitelman 1. kerroksen väljät, kodinomaiset olohuone- ja palvelutilat takkahuoneineen ja uima-allasosastoineen sekä katettuine ulko-oleskelutiloineen osoittautuivat taloudellisesti kannattamattomiksi vuokrattavaan asuinpinta-alaan nähden. Asuntojen hinta ja sitä kautta tulevat vuokrat olisivat nousseet huomattavan korkeiksi. Kuva 3. Viitesuunnitelma v. 2001, 1. krs pohja, JKMM Arkkitehdit. Asumisen rahoitus- ja kehittämiskeskuksen raportteja
12 1.2 VVO Palvelutalo Viikki Kun sosiaaliviraston palvelutalosta järjestämä kilpailu ei tuottanut toivottua tulosta, etsittiin hankkeelle toteuttajaa muuta kautta. HelsinkiMissio kiinnostui Viikkiin sijoittuvasta palvelukokonaisuudesta, koska se koostui useammasta toisiaan tukevasta hankkeesta yhdistyksen Vuosaareen rakennuttaman palvelutalo Cecilian tapaan. Kaupungin kanssa käytiin alustavia keskusteluja vastaavan hankkeen sijoittamisesta myös Viikkiin. Keskustelua käytiin myös Helsingin seurakuntayhtymän kanssa, joka oli alueella keskeinen toimija sekä luonteva yhteistyötaho HelsinkiMissiolle. Keskustelujen jälkeen HelsinkiMissio haki palvelutalon tonttivarausta ja saikin vuoden 2006 loppuun asti voimassa olevan varauksen. Samalla kiinteistölautakunta edellytti varaajalta selvitystä ja viitesuunnitelmaa tontin vuokraamisen edellytyksenä. Kuva 4. Viikin kirkko ja palvelutalo, pienoismalli. 10 Asumisen rahoitus- ja kehittämiskeskuksen raportteja
13 HelsinkiMissio ja VVO Rakennuttaja Oy teettivät yhdessä JKMM Arkkitehdeilla ja TP Group Finland Oy - Keskustakehityksellä hankesuunnittelua vuoden vaihteessa. Samanaikaisesti JKMM Arkkitehdit laati suunnitteluvaihtoehtoja vanhusten palvelutaloksi. Tilaohjelma käsitti 128 vuokra-asuntoa keskipinta-alaltaan 45 m 2 sekä 18-paikkaisen ryhmäkodin. Kaupunkikuvallisilta piirteiltään uusi luonnos seurasi arkkitehtikilpailun voittaneen ehdotuksen ja asemakaavan henkeä. Hankkeen ehdotussuunnitelma valmistui keväällä Varsinainen rakennussuunnittelu käynnistettiin VVO Rakennuttajien johdolla ja HelsinkiMissio käyttäjänä kesällä Syyskuussa 2007 palveluntuottaja vaihtui. Helsingin Diakonissalaitoksen Hoiva Oy ilmoitti ostaneensa HelsinkiMission hoivapalvelut ja liittävänsä ne osaksi omaa hoivapalvelukonseptiaan. Palvelutilojen tilaohjelmaa supistettiin ja luonnossuunnittelussa palattiin tältä osin takaisinpäin. Kilpailuvaiheeseen verrattuna palvelutalo oli kasvanut. Viidenkymmenen palveluasunnon ja 3x7 asunnon pienryhmäkodin sijasta talossa olikin 128 palveluasuntoa ja yksi 10+8 asunnon ryhmäkoti. Talon kerrosala oli lisääntynyt noin 6000 k-m 2 :istä noin 8500 k-m 2 :iin ja myös asemakaava oli uusittu tontin kokoa kasvattaen, jotta isompi talo mahtuisi paikalle. Uudessa asemakaavassa sallittiin tähän rakennustyyppiin liittyvien palvelutilojen rakentaminen varsinaisen asuinkerrosalan lisäksi. Palvelutalon perusratkaisu oli muokkautunut hyvin rationaaliseksi, lähes sata metriä pitkän sisäkäytävän kokoamaksi ns. kampamalliksi, joka jo sinällään muodosti suuren haasteen kodinomaisten sisätilojen arkkitehtisuunnittelulle. Kilpailuehdotuksen matalana polveilevat, puistoon kurottuvat pienryhmäkodit oli korvattu tehokkailla, toisiinsa kytketyillä nelikerroksisilla pistetaloilla. Kuva 5. VVO Palvelutalo Viikki, 1. krs pohja, JKMM Arkkitehdit. Asumisen rahoitus- ja kehittämiskeskuksen raportteja
14 2 Kehityshanke Samuli Miettinen & Jaakko West 2.1 Tausta Kehityshankkeen lähtökohtana oli VVO Palvelutalo Viikin rakennushanke, joka oli edennyt rakennuslupavaiheeseen. Toiminnallisena lähtökohtana olivat tulevan palvelutalon palvelutuottajan, Helsingin Diakonissalaitoksen Hoiva Oy:n tarpeet ja toiminta. Kehityshankkeella katsottiin olevan yleisempää merkitystä, jos tuloksena saataisiin sellaisia ratkaisumalleja, joita voitaisiin soveltaa myös muualla, ja erityisesti mikäli ratkaisuja soveltamalla voitaisiin saavuttaa taloudellista ja yhteiskunnallista hyötyä. Kehityshankkeen ensisijainen tavoite oli kehittää yleisiä muunneltavuutta palvelevia ratkaisuja ikääntyvien asukkaiden asuntojen suunnitteluun. Käytännön tavoitteena oli toteuttaa Palvelutalo Viikissä uusia ratkaisumalleja ryhmäkoti- ja palveluasumiseen sekä varmistaa esteettömyystavoitteet. Kehityshankkeen keskeinen haaste oli löytää rakennuksen muuntelun avulla keinoja siihen, että palvelutalon asukas voisi asua omassa kodissaan myös sitten kun voimat ehtyvät, tarvitsematta siirtyä laitoshoitoon. Eri tahoilla oli selvä näkemys siitä, että tämä olisi kaikkien etu: sekä yhteiskunnan, palvelutalon omistajan, palveluntuottajan että ennen kaikkea asukkaan. Kuva 6. Kaksion muunteluvaihtoehtoja. 12 Asumisen rahoitus- ja kehittämiskeskuksen raportteja
15 2.2 Tutkimuskohde Kehityshankkeen keskeisenä tutkimuskohteena pidettiin muuntelua asumisen luonteen muuttuessa palveluasumisesta tehostettuun palveluasumiseen. Tätä tukevana tavoitteena oli löytää kodinomaisia ratkaisuja em. tavoitteen toteuttamiseksi. Kehityshankkeen aluksi sovittiin, että työssä edetään laajemmista kokonaisuuksista rajatumpiin: käyttötarkoituksen muutoksesta aiheutuvista tarpeista edetään yksikön sisäiseen tarkasteluun sekä edelleen yksittäisten rakennusosien ja kalusteiden kehittämiseen. Asukkaan fyysinen kunto oli tässä keskeinen suunnittelua määrittävä tekijä, kun taas palveluntuottajan ja muiden asiantuntijoiden näkemykset olivat ohjaavia. Kysymyksenasettelut voidaan muotoilla seuraavasti: 1. Asumisen ja toiminnan muutostarpeet Asumisen ja toiminnan muutostarpeet liittyivät välittömimmin palvelutaloon: tutkittiin kokonaiskonseptin yleistä muunneltavuutta ja erityisesti huoneistojen muuttamista ryhmäkotiasunnoiksi / kotien ryhmäksi ja toisaalta ryhmäkotiasuntojen muuttamista takaisin huoneistoiksi. Mitä rakennusteknisiä valintoja on tehtävä, jotta tällaiset muutokset olisivat teknisesti mahdollisia ja mahdollisimman edullisia toteuttaa? Millainen huoneistomitoitus on valittava? 2. Asuntojen sisäinen elinkaarimuuntelu Asuntojen sisäinen elinkaarimuuntelu liittyi myös palvelutaloon, vaikka problematiikan nähtiin olevan myös yleisemmin kiinnostava. Millainen huoneistojen sisäinen mitoitus on toimivin, kun otetaan huomioon asuntojen muuttaminen ryhmäkotiasunnoksi ja päinvastoin? Millaiset väliseinärakenteet on edullisinta valita, jos asunnon huonejakoa tai huoneiden käyttötarkoitusta pitää muuttaa nopeasti asukkaan fyysisen ja/tai psyykkisen kunnon heikentyessä, jos lähtökohtana on se, ettei asukkaan tarvitse muuttaa kodistaan? 3. Rakennusosien ja kalusteiden muunneltavuus Rakennusosien ja kalusteiden muunneltavuus oli osa yleisempää tarkastelua. Millaiset väliovet, kiintokalusteet ja liikkumisesteisten tukivarustelu on edullista valita lähtökohdaksi? Mitä muuntelutarpeita näissä on? Erityisesti tutkittiin kiintokalusteiden muuntelua. Palvelutalon perusasuntoa varten laadittiin kalustesuunnitelma, jossa vakiomallisia kalusteita eri tavoin yhdistelemällä voitaisiin asunto helposti kalustaa erikuntoista asukasta varten. 4. Suunnitelman esteettömyystarkastelut Kehityshankkeessa keskeinen kysymys oli kartoittaa ne suunnitteluratkaisut, jotka ovat vanhusten palveluasumisessa erilaisia kuin tavanomaisessa, mutta Asumisen rahoitus- ja kehittämiskeskuksen raportteja
16 esteettömäksi suunnitellussa ympäristössä. Eli riittääkö rakennusmääräysten edellyttämä vähimmäistaso vai liittyykö vanhusten palveluasumiseen erityistarpeita? 5. Tekniset ratkaisut (valaistus, lvi-tekniikka, akustiikka) Selvitettävänä oli toisaalta se, miten vanhusten asuintalon valaistus eroaa tavanomaisesta asuintalosta, ja toisaalta mitä erityisratkaisuja vanhusten asunnossa tulee olla. 2.3 Osapuolet Kehityshankkeeseen osallistui monipuolinen joukko eri alojen asiantuntijoita. Kehityshankeryhmä kokoontui 15 kertaa. VVO-yhtymän, ARAn ja ympäristöministeriön yhteiseen kehitystyöhön osallistuivat näiden organisaatioiden edustajia. Asiantuntijoina kehityshankkeessa olivat Invalidiliiton edustaja ja ryhmäkoti- ja palvelutalotoiminnan edustaja Helsingin Diakonissalaitoksen Hoiva Oy:stä. Arkkitehtitoimiston rooli oli tuottaa vaihtoehtosuunnitelmia kehitysryhmän arvioitavaksi. Työhön osallistui seitsemän suunnittelijaa JKMM Arkkitehdeista. Asiantuntijoina suunnittelussa kuultiin myös Viikin palvelutalon rakenne-, LVI- ja sähkösuunnittelijoita. Tämän lisäksi kuultiin myös Helsingin kaupungin sosiaaliviraston edustajaa vanhustenhoidon tulevaisuudennäkymien osalta sekä näkövammaisten edustajaa valaistussuunnittelun näkökulmasta. 14 Asumisen rahoitus- ja kehittämiskeskuksen raportteja
17 3 Näkökulmia muunneltavuudesta palvelu- ja senioriasumisessa 3.1 Asumisen rahoitus- ja kehittämiskeskuksen näkökulma Pertti Vesanto, ARA Asumisen rahoitus- ja kehittämiskeskuksen (ARA) keskeinen tehtävä on valtion tukeman asuntotuotannon ja asuntokannan peruskorjauksen rahoitus. ARA hyväksyy korkotukilainoja ja myöntää erityisryhmien asumisen investointiavustuksia ja korjausavustuksia. Rahoitukseen liittyy rahoitettavien kohteiden suunnitelmien ohjaus ja tarkastus sekä investointikustannusten valvonta. ARA on myöntänyt Palvelutalo Viikki -hankkeelle rakentamislainan korkotuen sekä investointiavustuksen. Suunnittelun ohjausta pyritään antamaan jo hankkeen alkuvaiheessa tavoitteena tuottaa hinta-laatusuhteeltaan asukkaiden tarpeita vastaavia kohtuuhintaisia ja viihtyisiä asuntoja. Suunnittelussa tulee pyrkiä rakennuksen hyvään energiatehokkuuteen sekä kestäviin rakenne- ja materiaalivalintoihin. Tavoitteena on toimiva ja viihtyisä elinympäristö sekä ekologisesti ja taloudellisesti kestävä yhdyskuntarakenne. Asuntojen rakentamis-, hankinta- tai perusparannuskustannusten samoin kuin ylläpito- ja asumiskustannusten tulee olla kohtuullisia. ARA-tuotannon tulee olla ekologisesti, teknisesti ja esteettisesti kestävää, esteetöntä asuntorakentamista, joka mahdollistaa elinkaariasumisen erilaisissa elämäntilanteissa. Tavoitteena on aikaansaada riittävän väljiä yleispäteviä asuntoja, jotka ovat sisäisesti muuntojoustavia ja esteettömiä sekä varusteltavissa uusilla kalusteilla ja tarvittavilla lisävarusteilla asukkaan liikunta- tai muun toimintakyvyn heikentyessä. Asuinympäristöt ja asunnot tulisi suunnitella niin, että mahdollisuus asua omassa kodissa säilyy mahdollisimman pitkään. Tämä edellyttää huonetilojen ja kulkuväylien riittävän väljää mitoitusta ja esteettömyyttä sekä keittiö- ja muiden kalusteiden muunneltavuutta tai vaihtomahdollisuutta kohtuullisen helposti. Yhden hengen ruokakunnalle tarkoitetun asunnon tulee ARAn tavoitteiden mukaan käsittää oleskelu- ja ruoanlaittotilan lisäksi erillinen makuuhuone tai ikkunallinen esteetön makuutila. Kahden hengen makuuhuoneessa tulisi olla vapaata huonetilaa 3 m x 3 m:n suuruinen ala, jotta huone olisi myös liikkumisesteisen itsenäisesti käytettävissä. Palveluasuntojen kysyntä on kasvanut väestön ikääntymisen myötä, kun iäkkäät eivät enää selviydy asunnoissaan, jotka ovat usein ahtaita tai esteellisiä. Toisaalta palveluasuntojen kysyntään vaikuttaa kuntien halu vähentää kalliita laitoshoitopaikkoja. Valtion erityisryhmien asumisen investointiavustuksen myöntämisen perusteena on asukasryhmän tuen ja hoidon tarve. Valtion tuki kohdistuukin eniten tuen tarpeessa oleville. Tämä vaikuttaa palvelutalojen suunnitteluratkaisuihin niin, että niihin tulee rakentaa monipuoliset palvelutilat ja hoitohenkilökunnan tilat. Palvelutalot lähestyvätkin tiloiltaan ja varusteiltaan laitoshoidon tasoista rakentamista. ARA pyrkii suunnittelun ohjauksessa korostamaan myös palveluasuntojen ja ryhmäkotien kohdalla kodikkuutta, mikä tarkoittaa ryhmäkotienkin osalla riittävän väljää, toimivasti kalustettavissa olevaa asuinhuonetta, esteetöntä omaa kylpyhuonetta ja asukkaan toimintakyvyn mukaista keittotilaa. Tavoitteena on kodikkaan, toimivan ja turvallisen palveluihin tukeutuvan asuinympäristön luominen, joka aktivoi ja tukee asukasta mahdollistaen samalla hyvän hoitotyön ja palvelut. Hyvän asuinympäristön ja toimivien asuntojen rakentaminen Asumisen rahoitus- ja kehittämiskeskuksen raportteja
18 ei pelkästään riitä hyvään elämään. Tarvitaan mielekästä toimintaa, palveluita, virikkeitä ja mahdollisuutta yhteisöllisyyteen. Ikääntyneiden fyysisen ja psyykkisen kunnon sekä sosiaalisen kanssakäymisen kannalta on suuri merkitys esteettömillä ja luontevilla yhteyksillä pihatiloihin ja muuhun ulkoiluympäristöön. Parhaiten ulkoyhteydet on saavutettavissa matalassa maanläheisessä rakentamisessa. Tähän ei varsinkaan keskusta-alueilla aina ole mahdollisuuksia. Tarvitaankin uudenlaista luovaa ajattelua kerrostalosuunnittelussa niin, että muodostetaan virikkeistä asuinympäristöä, jossa on mahdollisuus asunnon ja ulkotilan hyvään vuorovaikutukseen. Ulko-oleskelutilat tulisi suunnitella vanhusten hyvinvointia tukeviksi. Parhaimmillaan ulkotilojen tulisi olla paikka, jossa eri ikäiset ihmiset viihtyisivät yhdessä. 3.2 Kiinteistön omistajan näkökulma Ulla Rannikko, VVO-yhtymä Oyj Väestön eliniän pidentyessä seniorivaihe on elinkaaren pisin itsenäisen asumisen jakso yhä useammilla. Ikääntyvän väestön asumistarpeiden huomioiminen liittyy oleellisesti VVO:n asiakasläheiseen toimintamalliin. Tavoitteena on, että ikääntyvät ihmiset voivat asua kotona mahdollisimman pitkään. Tällöin esteetön liikkuminen huoneistossa ja talon kaikkien palvelujen helppo saavutettavuus ovat keskeisiä tavoitteita. VVO:lle ikääntyneet asukkaat ovat hyviä pitkäaikaisia asiakkaita. Vanhassa asuntokannassa oleva asunto pyritään korjaamaan teknisesti siten, että se vastaa asukkaan toiveita ja tarpeita elämäntilanteiden muuttuessakin. Lisäksi VVO on 10 vuoden ajan rakentanut senioritaloja, jotka sijaitsevat muun muassa vanhuspalveluja tarjoavien palvelukeskusten läheisyydessä. Näissä taloissa olevat senioriasunnot on tarkoitettu yli 55-vuotiaille asiakkaille. Tulevaisuuden senioriasumista VVO:ssa on kehitetty tutkimalla asuntojen käytettävyyttä ja toiminnallisuutta ikäihmisten tarpeet huo mioiden. Palvelutalo Viikki -hankkeeseen liittyen rakennettiin 45 m 2 :n mallihuoneisto, jota hyödynnetään monipuolisesti suunnittelijoiden, rakentajien, viranomaisten ja kiinteistön omistajan työvälineenä haettaessa optimaalisia ratkaisuja vanhusväestön asumiseen pitkälle tulevaisuuteen. Mallihuoneiston avulla on tarkoitus ohjata palvelutalon suunnittelua, eliminoida vääriä ratkaisuja ja säästää rakentamiskustannuksia. Mallihuoneiston testaajia ovat myös tulevan talon käyttäjät. Huoneistosta saatuja kokemuksia tullaan jatkossa hyödyntämään myös muissa vastaavissa hankkeissa. Joustavasti muuttuva huoneistotyyppi mahdollistaa asunnon muuttamisen vaativampaa hoivaa tarvitsevalle tai vastaavasti ryhmäkotiyksikkö voidaan palauttaa normaaleiksi vuokra-asunnoiksi elinkaariedullisesti. Palvelutalo Viikki on VVO:n ensimmäinen hanke, jossa VVO:n yhteistyökumppani tarjoaa vuokralaisillemme monipuolisia koti-, hoiva-, terveys- ja neuvontapalveluja oman asuintalon turvallisissa tiloissa. Palvelujen turvaamiseksi on tärkeää, että palvelutalon läheisyyteen rakennetaan lisää senioriasuntoja, jotka tuovat monipuolisille palveluille uusia käyttäjiä. Toinen merkittävä haaste liittyy myös yhteiskunnan tuen ja ostopalvelusopimusten jatkumiseen. 16 Asumisen rahoitus- ja kehittämiskeskuksen raportteja
19 3.3 Palveluntuottajan näkökulma Harriet Corin, Helsingin Diakonissalaitoksen Hoiva Oy Hoiva Oy on osallistunut Palvelutalo Viikin kehityshankkeeseen hoivapalvelun tuottajan asiantuntijana. Tavoitteena on ollut ikääntyvien tarvelähtöisen asumisen ja hyvinvoinnin edistäminen. Erityistä huomiota on kiinnitetty esteettömyyteen ja ikääntyneille soveltuvien monipuolisten ratkaisujen löytämiseen rakennuttajan, arkkitehtien ja eri alojen asiantuntijoiden yhteistyönä. Tulevaisuuden senioriasumisessa korostetaan asukkaiden itsemääräämisoikeutta, omaa rauhaa sekä mahdollisuutta ulkoiluun ja harrastamiseen. Arjen helpottamiseksi tarjotaan hoiva- ja hoitopalveluita asukkaan omaan kotiin. Asuntojen muunneltavuus Asumista ja palveluja on suunniteltu siten, että talossa voidaan asua itsenäisesti selviytyen, mutta tilanteen muututtua myös huonokuntoisena. Huoneet voidaan erottaa liukuovilla omiksi makuuhuoneiksi, jolloin esimerkiksi aviopari voi jatkaa yhdessä elämistä toisen osapuolen tarvitessa enemmän omaa rauhaa. Kummankin makuuhuoneesta on tällöin esteetön pääsy WC-tiloihin ja kaappeja voidaan siirrellä uusien tarpeiden ja mieltymysten mukaisesti. Toimintakyvyn heikentyessä tilat mahdollistavat tarvittavien apuvälineiden käytön niin asunnoissa, käytävillä kuin talon yhteistiloissakin. Yhteisöllisyyttä ja kulttuuria Palvelutalo Viikin yhteiset tilat tarjoavat mahdollisuuden ohjattuun toimintaan ja itsenäiseen harrastamiseen kuntosalissa, monitoimi-/askartelutiloissa että yhdistetyssä ruokailu-, olohuone- ja kirjastotilassa. Virike- ja kulttuuripalveluja suunnitellaan yhdessä asukkaiden kanssa hyödyntäen VVO:n senioritalojen asukastoimikunnista saatuja kokemuksia. Myös heikkokuuloiset voivat nykyaikaisen tekniikan avulla nauttia olohuoneen musiikkitapahtumista, näytelmistä ja juhlatilaisuuksista. Tila toimii valkokankaan avulla myös elokuvateatterina. Lähin rakennus on Viikin kirkko, joka tarjoaa talon asukkaille mahdollisuuden osallistua seurakunnan kulttuurillisiin sekä hengellisiin tilaisuuksiin. Hoivan palvelut suunnitellaan siten, että ne lomittuvat seurakunnan palveluihin ja täydentävät niitä. Hyvinvointia ja turvallisuutta Tavoitteena on, että palvelutalossa asuvat iäkkäät henkilöt voivat turvata asuinympäristön tarjoamiin palveluihin niin henkisten, sosiaalisiin kuin fyysisten toimintaalueiden osalta. Tähän Palvelutalo Viikki tarjoaa asumisen ja tuki- sekä hoivapalveluja yhdistävän palvelukonseptin. Turvallisuuden tuntemiseksi tarvitaan yhdessäoloa ja tietoa siitä, että omien tarpeiden mukainen ammatillinen tuki ja turva ovat saatavilla. Asukkaille tarjotaan mahdollisuus käyttää hyvinvointi- ja turvaranneketta, joka välittää avun tarpeen palveluhenkilöstölle. Tehostettua palveluasumista Neljästä kerroksesta koostuva asuinrakennuskokonaisuus muuntuu helposti tehostetuksi palveluasumiseksi. Kokonaisuus joustaa yhden kerroksen 18 asunnosta 72 asuntoon. Yhdessä kerroksessa on mahdollisuus erottaa palvelut kahteen erillään toimivaan kokonaisuuteen, joissa on 12 ja 6 asuntoa. Ensimmäisen kerroksen olo- Asumisen rahoitus- ja kehittämiskeskuksen raportteja
20 huoneesta on pääsy omalle piha-alueelle. Toisessa kerroksessa on asukkailla käytössä tilava terassi. Palvelutalo Viikin valmistuessa asuntoja tarjotaan 36:lle ympärivuorokautisen hoivan ja hoidon tarpeessa olevalle asukkaalle. Mikäli tehostettujen asuntojen tarve vähenee, ovat asunnot muunneltavissa muuhun asumiskäyttöön. Palvelutalo Viikki tarjoaa esteetöntä ja viihtyisää asumista luonnon läheisyydessä. Hyvin suunnitellussa talossa on mahdollisuus monipuoliseen toimintaan. Yhteisöllisyyttä korostetaan sisääntulon olohuoneen ja ruokasalin ratkaisuilla. Toimintakykyä ylläpidetään ja vahvistetaan kuntosalin tarjoamilla kuntoutusmahdollisuuksilla. Leveillä käytävillä on turvallista liikkua myös kuntoilutarkoituksessa. Palvelutalo Viikissä pystyy viihtymään seniorivaiheen alkuvaiheesta elämän ehtooseen. 3.4 Sosiaaliviraston ja palvelujen ostajan näkökulma Tuulikki Siltari, Helsingin sosiaalivirasto Helsinki ikääntyy voimakkaasti lähivuosina. Lähivuosien suurin kasvu on vuotiaiden ikäryhmässä, mutta haasteellisin tilanne on 85 vuotta täyttäneiden määrän lisääntyminen. Palvelutalo Viikin sijainti on tarpeellinen, sillä 75 vuotta täyttäneiden määrän kasvu painottuu itäiselle ja koilliselle alueelle ja yli 65-vuotiaiden määrä koillisessa suurpiirissä kasvaa huomattavasti vuoteen 2017 mennessä, yli henkilöllä. Palvelutalo Viikki sijaitsee kirkon ja muiden palveluiden vieressä ja sen läheisyyteen on suunniteltu myös vapaarahoitteista senioriasumista. Ikääntyneiden määrällisen kasvun lisäksi haasteita palvelujärjestelmälle ja sen joustavuudelle asettaa elämäntyylien erilaistumisesta nousevat palvelujen yksilöllisyyden ja räätälöinnin vaatimukset. Ikääntyneiden asumiselle ja palveluille asettamat laatuvaatimukset tulevat kasvamaan ja ikääntyneellä väestöllä on myös halua ja mahdollisuutta osallistua itse nykyistä suuremmalla taloudellisella panoksella palvelujensa järjestämiseen. Palveluseteli yhtenä vaihtoehtona tulee nykyistä merkittävämpään rooliin. Tavoitteena on, että yhä useampi vanhus voi asua kotona, mitä esteetön ja turvallinen ympäristö edistää. Järjestöjen ja yksityisten osuus palvelujen järjestäjänä ja uusien palvelumallien kehittäjinä on merkittävä ja tarjoaa lisää vaihtoehtoja itsemaksaville asiakkaille. Toisaalta Helsingissä on palveluasumista runsaasti, yli valtakunnallisen tavoitteen. Myös ikääntyneiden asumiseen tarkoitettuja asuntoja vailla palveluja (senioritaloja) on runsaasti. Kaupungin järjestämä palveluasuminen on tarkoitettu palveluja ja/tai hoitoa tarvitseville ikäihmisille, jotka eivät enää selviydy omassa kodissaan kotihoidon turvin, eivätkä tarvitse laitoshoitoa. Sosiaalivirasto järjestää palveluasumista sekä omana että ostopalvelutoimintana. Palveluasumista ostetaan kilpailutuksen pohjalta. Helsingin vanhuspalveluohjelman mukaan vanhuspalvelujen kokonaisuuden suunnittelussa otetaan entistä kiinteämmin huomioon yksityisten palveluasuntojen ja senioriasuntojen tuotanto. Tavoitteena on, että yksityisen palveluasumisen valinneet ikäihmiset voivat mahdollisimman pitkään asua valitsemassaan asunnossa. Rakennuttajilta ja palveluntuottajilta edellytetään, että palveluasunnot ovat rakenteiltaan ja järjestelyiltään sellaisia, että niistä on mahdollisimman vähän tarvetta siirtyä kaupungin järjestämään ympärivuorokautiseen hoitoon. Asuntojen tulee olla turvallisia, toimivia, esteettömiä ja muunneltavia sekä sijoittua keskeisille paikoille yhdyskuntarakenteessa sekä palvelujen äärelle. Tässä suhteessa Palvelutalo 18 Asumisen rahoitus- ja kehittämiskeskuksen raportteja
21 Viikki on mielenkiintoinen avaus, joka mahdollistaa oman asunnon/kodin muokkaamisen vastaamaan ikääntymisen myötä muuttuvia asumisen ja palvelujen tarpeita. 3.5 Asiantuntijan näkökulma esteettömyydestä Kirsti Pesola, Invalidiliitto ry Esteettömyys on yksi tärkeimmistä suunnitteluperiaatteista, kun ollaan tekemisissä ikääntyneiden ihmisten asumisen suunnittelun kanssa. Toki arkkitehtuurin tulee tuottaa ympäristöönsä sopivia, miellyttäviä, esteettisiä ja toiminnallisesti hyviä rakennuksia. Sen tulee tuottaa rakennuksia, joissa sen asukkaat viihtyvät ja jotka koetaan turvallisiksi ja jotka mahdollistavat sosiaalisen kanssakäymisen jopa houkuttelevat siihen. Me kaikki hyödymme esteettömyydestä. Toimintakykymme alentuessa tulee esteettömyydestä kuitenkin välttämätön tekijä. Kun esteettömyys otetaan yhdeksi suunnittelun laatutekijäksi rakennushankkeen suunnittelussa, ei lopputulos juurikaan tule tavanomaista toteutusta kalliimmaksi. Tärkeää esteettömyys on parantuneen turvallisuuden ja omatoimisuuden sekä vähentyneen avuntarpeen kannalta, unohtamatta kuitenkaan tarvittavan avustavan henkilön työergonomiaa. Palvelutalo Viikissä on esteettömyys ymmärretty hyvin laajasti. Perinteiset oviaukkojen ja kulkuväylien leveydet, kynnysten mataluus, tehokas ja häikäisemätön valaistus, hyvä akustiikka, hyvä väritys ja kontrastit sekä ikkunan alareunan mataluus ovat olleet perinteisempiä suunnittelutekijöitä. Haasteena ovat näiden lisäksi olleet muunneltavuus ja jousto. 3.6 Arkkitehdin näkökulma Samuli Miettinen, JKMM Arkkitehdit Oy Arkkitehtuurin tehtävä ja suunnittelun lähtökohdat Arkkitehtuuri luo olosuhteet hyvälle asumiselle ja elämälle. Arkkitehdin haaste on saattaa rakentamisessa eriluonteiset tavoitteet ja keskenään ristiriitaiset vaatimukset konkreettiseen muotoon ja löytää niille paras kokonaisratkaisu. Onnistunut lopputulos on aina enemmän kuin osiensa summa. Arkkitehtuuri asettuu usean elämänalueen, tekniikan, talouden, taiteen ja sosiaalisen elämän väliin yhdistäen nämä rakennuksessa toimivaksi kokonaisuudeksi. Pääsuunnittelijan roolina on koordinoida hankkeen suunnittelua lopputuloksen onnistumiseksi. Palvelutalo on muusta asuntotuotannosta erikoistunut rakennustyyppi. Parhaimmissa hankkeissa kehitettyjä ratkaisuja pystytään tuotteistamaan innovaatioiksi, joilla on käytännöllistä, kiinteistöliiketoiminnallista ja kansantaloudellista merkitystä. Palvelutalossa on moninainen tilarakenne, johon kohdistuvia eritasoisia muunneltavuuden vaatimuksia kehityshankkeessa tutkittiin. Palvelutalossa asuminen ja palvelut tukeutuvat kiinteästi toisiinsa, mikä asettaa kokonaisuudelle yksittäisten tilojen hallintasuhteista riippumattomia suunnitteluvaatimuksia. Rakennuksen teknisen ja turvallisuustason lähtökohtana on asukkaiden kunto. Suunnittelua ohjaavista käsitteistä ja integroidusta suunnittelumenetelmästä Suunnittelutavoitteiden määrittelyä haittaa palveluasumisen/tuetun asumisen ja palvelutoiminnan käsitteistön vakiintumattomuus. Käsitteitä senioritalo, palvelutalo, tuettu asuminen, palveluasuminen tai tehostettu palveluasuminen käytetään Asumisen rahoitus- ja kehittämiskeskuksen raportteja
22 viitekirjallisuudessa, markkinoinnissa, julkisessa keskustelussa ja viranomaisten kesken hyvin erilaisissa merkityksissä. Myös käsitteitä vastaavan palvelutarjonnan sisältö vaihtelee 1. Palveluntuottajan, kiinteistönomistuksen, rakennuttamisen, asukkaiden sekä rahoitusta myöntävien viranomaisten kiinteistöä koskevat odotukset eroavat niin organisaatioiden sisällä kuin toimijoiden keskenkin. Terminologian ja palvelusisältöjen tarkentaminen helpottaisivat tavoitteiden määrittelyä ja palvelujen vertailua. Palvelutalon suunnitteluun ja toteuttamiseen kohdistuvien odotusten moninaisuus johtuu osapuolten erilaisista tavoitteista. Kestävään ja edulliseen lopputulokseen tähtäävä suunnittelu on kokoavaa ja eheyttävää. Kirjallisuudessa prosessia kutsutaan integroiduksi suunnittelumenetelmäksi 2. Sille on ominaista asiantuntijatiedon ja kokemuksen käyttäminen jo hankkeen alussa, tavoitteiden kokonaisvaltainen arviointi läpi suunnittelun, vaihtoehtojen kehittäminen yhteistyössä sekä talouden avoimuus ja tiedonkulun horisontaalisuus. Päätösten läpinäkyvyyden ja osapuolten aikaisen sitouttamisen avulla kyetään pienentämään erilaisista odotuksista ja asenteista syntyviä konflikteja ja jännitystä hankkeessa. Palvelutalojen toteuttaminen edellyttää toimivaa kustannusrakennetta. Arkkitehti voi vaikuttaa kiinteistön ja sen elinkaaren aikaisiin kustannuksiin rakennuksen ammattitaitoisella suunnittelulla palvelutoiminnan kehittämisen rinnalla. Kustannusten muodostumista tulee tarkastella kokonaisvaltaisesti rakennuksen koko elinkaaren ajalta. Tämä arvohallinnaksi (engl. value management) kutsuttu periaate on jäsennetty ja järjestelmällinen koko suunnittelun läpi kulkeva arviointitapa, jolla varmistetaan tarpeiden toteutuminen pienimmillä kokonaiskustannuksilla kuitenkaan vaikuttamatta itse tuotteen laatuun 3. Palveluasumisen vaatimuksia Asuntosuunnittelun tavoitteeksi ymmärretään ihmisen asuminen kodissaan mahdollisimman pitkän elämänkaaren ajan. Englannin kielessä käytetty termi assisted living, avustettu asuminen, kuvaa havainnollisesti Kuva 7. Asemapiirros. 1 Palviainen, S. (2008). Vanhusten ja vammaisten Palvelutalon kehittäminen. s. 14. Suomen Ympäristö 02/ Hegger, Fuchs, Stark & Zeumer (2008). Energy Manual -Sustainable Architecture ss ; Birkhäuser Loe, E. (2000). Value of Architecture - Context and Current Thinking ss london Asumisen rahoitus- ja kehittämiskeskuksen raportteja
23 palveluasumisen suunnittelun ja rakentamisen lähtökohtaa. Yhteiskunnan avustettavalle asumiselle myöntämän taloudellisen tuen tulisi painottaa koko kiinteistön elinkaaren ajan tavoitteeseen vaikuttavaa suunnittelua ja rakennusinvestointeja. Palvelujen saavutettavuus sekä niiden toimittaminen asuntoihin tuottaa rakennustyyppiin sisäisiä kulkureittejä. Ryhmäkotien rajaaminen valvottaviksi kokonaisuuksiksi on toinen tilaryhmien sijoittamista koskeva vaatimus. Palvelu- ja yhteistilat sekä huoltotilat sijoitetaan kokonaisuuteen tehokkaasti toimivien yhteyksien päähän. Tilojen sijoittelussa otetaan aina huomioon rakennuspaikan mahdollisuudet ja ympäristön asettamat vaatimukset. Asukkaiden kunnon edellyttämä muuntuva ja esteetön rakennus Asukkaan kunto tai toimintakyky on keskeisin suunnittelua ohjaava tekijä. Ikääntyvän ihmisen kyky joustaa heikkenee kuntoisuuden muuttuessa. Tällöin asunnolta edellytetään muuntautumiskykyä ja muuttuvia tarpeita vastaavia ominaisuuksia. Asunnoissa muuntelun mahdollistavat oikea tilamitoitus, laajat liukuovet sekä siirrettävät ja muunneltavat kalusteet ja varusteet. Peruskaksion tehokas tilamitoitus sallii pariskunnan asumisen muuttuvissa elämäntilanteissa. Epävarmuus ostopalvelujen kysynnästä ajoi suunnittelijat tässä hankkeessa etsimään ratkaisuja huoneistojen muuttamiseen kohtuullisella vaivalla ja kustannuksilla ryhmäkodeiksi ja palveleviksi tiloiksi sekä tarvittaessa takaisin huoneistoiksi. Asukkaiden toimintaedellytykset edellyttävät esteettömiä suunnitteluratkaisuja. Esteettömyys käsitetään suunnittelussa kokonaisvaltaisesti liikuntakyvyn ja aistien heikkenemistä kompensoivaksi toimivuudeksi. Hoiva Oy:n arvion mukaan talon asukkaista puolet voi kuulua tehostetun palveluasumisen piiriin. Tämä edellyttää ympärivuorokautista valvontaa ja hoitoa. Asukkaat eivät itsenäisesti suoriudu arkipäivän toimistaan. Ryhmäkotien asukkaat ovat autettavia, esimerkiksi vaikeaa dementiaa sairastavia. Lisäksi palveluasumisen piiriin kuuluu 40 prosenttia talon muista asukkaista. Heidänkin toimintakykynsä on huomattavasti alentunut. Nämä ihmiset tarvitsevat palveluntuottajan tarjoamia palveluja noin kolme kertaa vuorokaudessa. Palvelutalon paloturvallisuus Asukkaiden kunto määrittää myös rakennuksen paloturvallisuusvaatimuksia. Toimintakyvyn arviointi on palveluntuottajan tehtävä. Pääsuunnittelija koordinoi määrittelyä rakennusluvan yhteydessä turvallisuusselvityksessä. Asiantuntijoina arvioinnissa voivat olla sosiaali-, terveys- ja pelastusviranomaiset 4. Turvallisuusselvityksen perusteella palvelutaloon asennetaan automaattinen sammutuslaitteisto. Rakennusvalvonta määrittää lopullisen paloturvallisuustason. Vaatimukset ovat kasvaneet 2000-luvulla 5. Tulkinnat edellytetystä paloturvallisuustasosta vaihtelevat kunnittain. Palvelutoiminnan ja rakennustyypin kehittymisestä johtuen myös rakennusvalvontaviranomaisten käsitykset muuttuvat hankkeista saatujen kokemusten perusteella. Helsingin kaupungin rakennusvalvonta päätyi tulkitsemaan asukkaiden kunnon perusteella Palvelutalo Viikin paloteknisesti hoitolaitokseksi 6. Rakentamisen kokonaisvaltaisia haasteita Asumisen muotoja ja sisältöjä on tärkeää pohtia ennakkoluulottomasti ja uu sista lähtökohdista elämäntapojemme muuttuessa nopeammin kuin koskaan aikaisem - min 7. Lisäksi rakentamisen uustuotantovaiheen kustannus- ja energiatehokkuus on 4 Turvallisuusselvityksen laadintaopas ss Suomen Pelastusalan Keskusjärjestö. 5 Palviainen, S. (2008). Vanhusten ja vammaisten palvelutalon kehittäminen. s.29. Suomen Ympäristö 02/ RakMk E1 Rakennusten paloturvallisuus Ympäristöministeriö. 7 Luoma, J. (1997). Muuttuva ihminen muuntuva asunto s.7. Ympäristöministeriö Asumisen rahoitus- ja kehittämiskeskuksen raportteja
24 käynyt riittämättömäksi ta voitteeksi. Kiinteistön toiminnan aikaisen kulutuksen hillitsemiseksi rakennuksilta ja asumi selta edellytetään vaikuttavuutta niin kustannusten kuin energian käytön alentamiseksi 8. Siksi onkin tärkeää tarkastella energian käyt töä ja kustannusten kertymistä kiinteistön koko elinkaaren ajalta. Tällä on kokonaisval tainen vaikutus rakentamisen laatuun. Tuotteen laadun parantaminen tapahtuu suunnitte lun kautta lopputuloksesta saadun palautteen avulla 9. Palvelutalolta edellytetään laadun lisäksi erityisesti monipuolista muunneltavuutta. Palveluasuminen ja muu tuettu asuminen ylläpitää asukkai den toimintaedellytyksiä, on inhimillistä ja kansantaloudellisesti edullista. Tällaisen asumisen kehittäminen vaatii rakennustyypin ja palvelutoiminnan kehittämistä. Suunnittelun, rakennuttamisen ja rahoittamisen toimijoilta tämä edellyttää myös uusia toimintatapoja ja myönteistä suhtautumista kehittämistyöhön. Kuva 8. Julkisivu länteen. 8 Sitra (2009). Low2No, A Sustainable Development Design Competition Kilpailuohjelma ja kilpailun tulokset. 9 Deming, W., E. (1986). Out of the Crisis, ss.23-26, 31-33, MIT Press 1986, 22 Asumisen rahoitus- ja kehittämiskeskuksen raportteja
25 4 Muunneltavuus eri tasoilla Samuli Miettinen & Jaakko West 4.1 Muunneltavuuden käsite Rakennuksen muunneltavuutta ovat sekä suhteellisen vaivaton mahdollisuus muuttaa (engl. to modify, saks. ändern, modifizieren) rakennusta eri käyttötarkoitusta varten että yleispätevä, joustava tilasuunnittelu (engl. flexibility, saks. flexibilität), joka sallii erilaiset käyttötarkoitukset ilman tarvetta muuttaa itse rakennusta. Muunneltavuuteen voidaan vaikuttaa rakennuksen yleissuunnitelmalla ja suunnittelemalla tilajärjestelyt joustaviksi. Joustava tilajärjestely taas edellyttää minimiratkaisua väljempää tilamitoitusta. Minimimitoitus on mahdollinen vain, jos käyttötapa ja -tarkoitus ovat ennalta määrätyt. Joustavan tilajärjestelyn sisällä voidaan toteuttaa erilaisia käyttötarkoituksia tilan kalustusta muuttamalla. Rakennuksen käyttötarkoituksen muutos on järkevää yleensä vain talouden sanelemissa rajoissa ja tähän toimijoilla on erilaiset taloudelliset mahdollisuudet. Taloudellisuuslaskelmin osoitetaan muutostyöhön käytettävissä oleva rahoitus, joka rajaa mahdollisten muutostöiden kirjosta paletin, jossa ääritapauksessa on vain pari vaihtoehtoa. 4.2 Rakennuksen ja tilaryhmien muunneltavuus Rakennuksen runkoratkaisu ja talotekniset ratkaisut vaikuttavat muunteluun. Esimerkiksi Ruotsissa on vallitsevana asuntorakentamisen runkoratkaisu, jossa ulkoseinälinjat ovat kantavia rakenteita ja kaikkien väliseinien paikkaa voidaan vapaasti muuttaa. Talotekniikka tuo tähän avoimeen malliin omat rajoituksensa. Ilmastoinnin ja sähkön runkolinjoille on varattava pysyvät paikat. Rakennustaloudellisesti ei ole järkevää varautua kovin moniin erilaisiin tulevaisuuden tilaratkaisuihin. Sen sijaan on taloudellisesti järkevää arvioida todennäköiset tulevat muuntelutarpeet, ja sitten suunnitella rakennus- ja talotekniset ratkaisut niin, että muutokset ovat helposti ja nopeasti toteutettavissa. Muunteluun vaikuttaa myös yleispätevyys. Jos esimerkiksi kerhohuoneen seinä tehdään kiinteän seinän sijasta siirtoseinin niin, että tila voidaan avata viereiseen huoneeseen, monikäyttöisyys ja muuntelumahdollisuus lisääntyvät. Taloteknisten (LV, IV, SÄH) installaatioiden sijoittelu vaikuttaa muunneltavuuteen. Kun talotekniikalle varataan omat vyöhykkeensä muunneltavaksi tarkoitetun tilan reunoilta, voidaan välivyöhykkeitä muunnella vapaammin. Jos kevyisiin väliseiniin ei sijoiteta talotekniikkaa, voidaan näiden seinien paikkaa helpommin vaihtaa ja tilan kokoa myöhemmin muuttaa. Märkätilojen lattiarakenne on vesieristeineen sekä lattian pintakallistuksineen aina tilaa vievä monikerrosrakenne. Märkätilan edellyttämät lattiakaivot ja viemäriliitokset tarvitsevat tilaa. Muunneltavaksi tarkoitetussa rakennuksessa tulevien märkätilojen paikat on päätettävä etukäteen. Palvelutalo Viikissä varattiin myöhemmin rakennettavien ryhmäkotien kylpyhuoneille paikat. Tulevan märkätilan kohdalle varattiin 365 mm paksuun ontelolaattavälipohjaan kolo, joka täytetään lattiakipsimassalla ja peitetään muun huonetilan mukaisella lattiapinnoitteella. Nämä on muutostilanteessa suhteellisen helppo purkaa ja imuroida pois. Lähtökohtana oli ns. kuivan remontin periaate. Tulevat muutostyöt Asumisen rahoitus- ja kehittämiskeskuksen raportteja
26 on voitava tehdä tilan sisällä ja viereisiä tai alapuolisia asuntoja häiritsemättä, eikä työssä ole suotavaa käyttää sen enempää vettä kuin piikkaustyökalujakaan. 4.3 Muunneltavuus ja LVIS-tekniikka Yleisenä sääntönä voidaan sanoa, että mitä komponenttirakenteisempi järjestelmä, sitä helpommin se on muunneltavissa ja kääntäen: mitä integroidumpia (so. toisissaan kiinni tai toisistaan riippuvaisia) järjestelmät ovat, sitä heikompaa on muunneltavuus. Tekniset ratkaisut vaikuttavat sekä tilan muunneltavuuteen että yleispätevyyteen. Tekniset ratkaisut on valittava muunneltavuuden näkökulmasta. Ilmastointi suunnitellaan tilan käyttötarkoituksen, määräysten ja hankesuunnitelman mukaan. 10 Eri käyttötarkoituksiin suunniteltujen tilojen tarvittavat ilmamäärät ja siis ilmanvaihtokanaviston koko ja tilatarve ovat aina tapauskohtaisia ja saattavat vaihdella suurestikin. Muuntojoustavuuden huomioiminen on sekä ilmastointitekniikan suunnittelussa että muulle talotekniikalle varattavien tilojen arvioinnissa kriittinen kysymys. Varautuminen muutoksiin merkitsee käytännössä suurempia tilavarauksia. Käyttötarkoituskysymys tulee eteen, jos tavanomainen asuinhuoneisto halutaan muuttaa ryhmäkodiksi. Teknisesti ryhmäkoti on hoitolaitos, jossa sisään virtaavan raittiin sisäilman määrä tulee määräysten mukaan olla kolminkertainen tavanomaiseen asuntoon verrattuna, mikä korreloi suoraan tarvittavan IV-kanaviston kokoon ja määrään. Sisälämpötilaa ei määräyksissä ole kovin tarkasti ohjeistettu, mutta sisäilmaluokituksen mukaan hoitolaitostasoisessa rakennuksessa sisäilman lämpötilan on oltava säädettävissä 11, eli vähintään luokkaa S2, toisin sanoen koneellisesti jäähdytetty. Koneellisen tulo- ja poistoilmajärjestelmän päätelaitteiden ja kanavien määrä on tällöin oleellisesti suurempi kuin tavanomaisessa asuinrakennuksessa. Lämmön jakotapa vaikuttaa muunneltavuuteen. Perinteinen patterilämmitys on muuntojoustavampi kuin integroitu lattialämmitys. Siinä rakennusta on helpompi muuttaa (to modify ). Ulkoseinälle asennettu patteri on liitosputkineen helpommin siirrettävissä pois uuden väliseinän tieltä kuin lattiapinnoitteen alle kiinteästi asennettu lattialämmitysputkisto, jonka yli ei uutta väliseinää aina voida asentaa lainkaan. 12 Toisaalta lattialämmitys lisää tilan monikäyttöisyyttä, kun seinällä ei ole kalusteiden sijoittamista haittaavia putkia tai laitteita. Lattialämmityksellä varustettu tila on muuntojoustavampi (flexible) sinänsä. Viemäriverkostoa ja viemäröintipisteitä on vaikea muuttaa jälkikäteen rikkomatta rakenteita ja siksi ne on käytännöllistä rakentaa siten, että mahdollinen tuleva muuntelu huomioidaan edeltäkäsin. Vesijohdot ja vesipisteet ovat yleensä siirrettävissä. Muuntelun edellytyksenä on vesijohtoventtiilien sijoitus verkoston haarakohtiin niin, että verkostoa voidaan haluttaessa jatkaa. Pinta-asennettuja vesijohtoja on helpompi muuttaa ja siirtää kuin rakenteisiin asennettuja johtoja. 10 Hankesuunnittelun apuna käytetään vapaaehtoista sisäilmaluokitusta, jossa ilman laatu jaetaan kolmeen luokkaan (S1, S2 ja S3). Käytännössä luokkien S1 ja S2 taso voidaan saavuttaa vain koneellisella ilman jäähdytyslaitteistolla. Luokka S3 tarkoittaa rakennusmääräysten vähimmäistasoa, joka sinänsä on riittävä ja terveellinen taso mutta lämpötilan nousulle kuumimpina päivinä ei aseteta rajoja. 11 Määräyksissä todetaan että Oleskeluvyöhykkeen huonelämpötilan kesäkauden suunnitteluarvona käytetään yleensä lämpötilaa 23 C ja Ulkoilman lämpötilan viiden tunnin enimmäisjakson keskiarvon ollessa korkeampi kuin 20 C voi huoneilman lämpötila ylittää tämän arvon korkeintaan 5 C. RakMK D. 12 Teoriassa lämmitysputkien sijainti voitaisiin kartoittaa ja merkitä muistiin, jolloin putkistoväleihin voitaisiin tehdä väliseinän kiinnityksiä, mutta rakentamisen arjen käytännöissä tällainen menettely olisi erittäin virhealtis. 24 Asumisen rahoitus- ja kehittämiskeskuksen raportteja
27 Sähköasennusten huomioiminen muunneltavaksi tarkoitetussa tilassa ei yleensä ole ongelma. Esimerkiksi siirrettäväksi tarkoitettuihin väliseiniin ei rakenneta sähköasennuksia, vaan sähköasennuksille varataan paikat muunneltavaa tilaa rajaaviin kiinteisiin seiniin. Palvelutalo Viikissä talotekniikan runkolinjat edellytettiin suunniteltavan käytäväseinää vasten asennettavina betonielementtihormeina, joiden etuna on asennustyön nopeutuminen ja runkokanavien vaatiman tilan pienentyminen betonielementtihormin toimiessa samalla kertaa sekä palo- että äänieristeenä. Lähes kaikki ilmastointihormit sekä suuri osa lämpö-, sähkö-, vesi- ja viemärihormeista sijoitettiin näihin elementteihin. Muunneltavuuden kannalta elementtihormi on haitta. Asennusvaiheessa jokainen liitoskohta on senttimetrin tarkkuudella lukkoon lyöty, eikä jousta. Ilmastointikanavat rakennetaan kivirakenteen sisään, eikä yksittäisen kanavaosan kokoa voi jälkeenpäin kasvattaa, kanavia voi ainoastaan lisätä. Elementin sisään omiin pystyhormeihinsa asennetut vesijohdot sekä sähköjohdotukset ovat helpommin täydennettävissä ja vaihdettavissa. Vaikutuksia elinkaaren aikaiseen huollettavuuteen ei elementtihormistoa valittaessa tutkittu. 4.4 Tilamitoitus Tilamitoitus vaikuttaa muunneltavuuteen. Niukka, tarkasti rajattuun käyttöön sovitettu tilamitoitus aiheuttaa vaikeuksia, jos tila halutaan muuttaa toiseen käyttötarkoitukseen. Hyvä perusmitoitus edesauttaa muunneltavuutta. Palvelutalon asuinhuoneen mitoituksessa vuoteen ja vaatekaapin mitat, pyörällisen kävelytelineen kääntymissäde sekä pyörätuolin pyörähdysympyrä ovat keskeiset muuttujat. Suuri osa palveluasunnon asukkaista käyttää liikkumisen apuvälineenä pyörällistä kävelytelinettä. Jokaisen asuinhuoneen tulisi olla siten mitoitettu, että huoneessa mahtuu vähintään kääntymään pyörällisen kävelytelineen kanssa vuoteen jokaisella sivustalla. Kävelytelineen leveys on 850 mm ja pituus käyttäjä mukaan luettuna noin 1200 mm. Kävelytelineen etupyörät työntyvät laitteesta noin 100 mm ulos ja tarvitsevat noin mm korkean vapaan tilan; tämä tila on varattava kiintokalusteiden edustalle. Vuoteen kokonaispituus on vähintään 2100 mm ja leveys 800 mm. Käytännössä mitta on usein 50 mm enemmän molempiin suuntiin. Sairaalasängyn leveys on noin mm ja pituus noin mm, eri valmistajien tuotteiden mitat ovat erilaiset. Sairaalasänky on varustettu pyörillä. Tällaisen vuoteen kääntymisympyrän mitta on sama kuin vuoteen diagonaalimitta, joka on siis eri vuodevalmistajilla erilainen, vaihdellen välillä mm. Silloin kun on tarkoitus, että asukas voi asua palvelutalossa elämänsä loppuun saakka, tulee osalle asukkaista eteen tilanne, jossa tavanomainen vuode on korvattava sairaalavuoteella. Siirreltävä sairaalavuode tarvitaan esimerkiksi asukkaan kuljettamiseksi sairaalatutkimuksiin, vuoteen siirtämiseksi ikkunan (maiseman) lähelle, sekä sen mahdollistamiseksi, että vuoteessa asuva ihminen voi osallistua sosiaaliseen elämään talon palvelutiloissa. Sairaalasängyn mitta tulee huomioida asunnon sisäisessä mitoituksessa, ja asunnon oven vapaata aukkoa mitoitettaessa niin, että sänky mahtuu ovesta asuntoon ja pois. Asunnon ovelta ulko-ovelle johtava reitti käytävä, hissi ja tuulikaappi oviratkaisuineen on mitoitettava niin, että sairaalasänky mahtuu asunnon ovelta kääntymään käytävälle ja edelleen ulos. Palvelutalo Viikissä ryhmäkotiasunnot on varustettu 9+3M-ovin, joiden vapaa kulkuaukko on 1050 mm. Tavallisissa palveluasunnoissa ovi on 10M-ovi, jossa vapaa kulkuaukko on 870 mm. Asuntokäytävän leveys on oven ulkopuolella paikallisesti Asumisen rahoitus- ja kehittämiskeskuksen raportteja